SET สัปดาห์นี้ Sideways Down จับตาประชุมกนง. 30 มี.ค.นี้ ชู KCE-BBIK-BCH เด่น
“โนมูระฯ” ชี้ SET สัปดาห์นี้ Sideways Down จับตาประชุมกนง. 30 นี้ แนะลงทุนในหุ้น 60% เน้นโรงกลั่น-น้ำมัน ผสานกำไรดี ชู KCE-BBIK-BCH เด่น
“โนมูระฯ” ชี้ SET สัปดาห์นี้ Sideways Down จับตาประชุมกนง. 30 นี้ แนะลงทุนในหุ้น 60% เน้นโรงกลั่น-น้ำมัน ผสานกำไรดี ชู KCE-BBIK-BCH เด่น
29 มี.ค. 2565

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์หน้า (28มี.ค.-1 เม.ย.2565) ระบุว่า คาดดัชนี “Sideways Down” โดยแนวต้านอยู่ที่ 1,687-1,690 จุด รับ  แนวรับ1,660-1,643 จุด และจับตาการประชุมกนง. 30 มี.ค.นี้ Nomura คาดกนง.จะคงอัตราดอกเบี้ยที่ระดับเดิมที่ 0.50% แต่แนะติดตามมุมมองต่อเศรษฐกิจ รวมถึงการปรับประมาณการณ์เศรษฐกิจลงจากเดิม 3.4%
ส่วนการประชุม OPEC+ 31 มี.ค.นี้ จับตาว่าจะปรับเพิ่มกำลังการผลิตตามที่ข้อตกลงหรือไม่ และจับตามุมมองต่อตลาดน้ำมัน หลังราคาน้ำมันดิบปรับตัวขึ้นแรง ขณะที่ประเด็นคว่ำบาตรรัสเซียของทางฝั่งยุโรป ยังไม่แน่นอน
นอกจากนี้ 1 เม.ย.นี้ จับตา 1) ตัวเลขจ้างงานนอกภาคเกษตรเดือนมี.ค. Consensus คาดที่ 450,000 ตำแหน่ง ลดลงจาก 678,000 ตำแหน่ง ในเดือนก่อน 2) อัตราการว่างงานเดือนมี.ค. คาดที่ 3.7% จาก 3.8% ในเดือนก่อน
อีกทั้ง1 เม.ย.นี้ จับตา 1) จีน : Caixin Manufacturing Index เดือนมี.ค. คาดที่ 50 จาก 50.4 ในเดือนก่อน และ2) สหรัฐฯ : ISM Manufacturing คาดที่58.3จาก 58.6 ในเดือนก่อน 3) ยุโรป และอังกฤษ ยังไม่มีคาดการณ์ และจับตารายงานอัตราเงินเฟ้อเดือนมี.ค. Consensus คาดที่ 3.1%เทียบช่วงเดียวกันของปีก่อน เพิ่มขึ้นจากเดือนก่อนหน้าที่2.7%เทียบช่วงเดียวกันของปีก่อน
ด้านตัวเลขผู้ติดเชื้อรายวันยังสูงใกล้ทำ New High ขณะที่เข้าใกล้เทศกาลสงกรานต์ รัฐบาลไม่ได้ออกมาตรการที่เข้มงวดมากนัก มีโอกาสที่จำนวนผิติดเชื้อเร่งตัว โดยศบค.ประเมินตัวเลขไว้ที่ 4-5 หมื่นราย/วันในช่วงกลางเดือนเม.ย.
ขณะที่สภาพัฒน์มีแนวโน้มปรับลด GDP ลงจากผลกระทบสงครามรัสเซีย ยูเครน สร้างความเสี่ยงนักท่องเที่ยวรัสเซียกับยุโรป จากเงินเฟ้อที่เพิ่มขึ้นตามราคาพลังงาน บั่นทอนกำลังซื้อ ลบต่อหุ้นอิงภาคท่องเที่ยว และการบริโภคในประเทศ เช่น ค้าปลีก
ด้านกลยุทธ์การลงทุน : ถือหุ้น 60% มองหุ้นโรงโรงกลั่นและน้ำมันเด่น BCP, TOP, PTTEP รวมถึงหุ้นเทคโนโลยีโลกฟื้น หนุนกลุ่ม ETRON, Digital Tech Consult , EVs-Green Energy เด่น แนะนำ KCE, BE8, BBIK, GPSC, BCPG, GULF ผสานหุ้นกำไรดี TIDLOR,JMT, JMART, MAKRO
ส่วนหุ้นเด่นสัปดาห์นี้ : แนะนำ KCE, BBIK, BCH  โดย BBIK  ราคาเป้าหมาย 74 บาท Strategic Partner ใหม่ หนุนโอกาสเติบโตในต่างประเทศ และ BCH  ราคาเป้าหมาย 23.50 บาท  ปรับตัวไว รายได้ Non Covid ปี 2565 คาดโต 48% เทียบช่วงเดียวกันของปีก่อน และ KCE  ราคาเป้าหมาย 74 บาท ราคารับความเสี่ยงไปแล้ว ลุ้นการกลับมาขยายกำลังการผลิต